22 W. D. Krohn og B. E. Bendixen. [No. 7 



Vmme dat stucke mel. 27. 



Ferner is beleuett dorch samptkumpst der gemeynen nabers 

 jnn jocliim kolekes stauen alse hans knigge hans thor beke hans 

 peters Clawes vann gisen palm boekemann vnnd ynn mashopp luider 

 symung vnnd hans grube vnnd hans schulte vnnd jochim kolck 

 eggelinck hartmann van hans hoekers stauen was hir nemandt 

 wente he was woeste vor dissen vor geschreuen nabers wardt vor 

 lickett des st. mels halaen dat hans knigge plecht tho geuende 

 grundelage vor den schutzstauen boert de byschopp gobell so was 

 beleuett vann vnsen vor uederen de hedden dar vmme gewurpen do 

 de schutz staue rede was vmme dat stucke meil vth tho geuen 

 souell idt vp hans kniggen stauen vnnd borde nycht mer vor dat 

 stucke mels alse 4 fl. Densck wente yn dyssen dage de wille dat 

 mel vnnd mollt godt bettert nhu alse yn beriss is dat dat st. gerne 

 l:'i fl geit so geuen de beyden sestauen 2 fl. vnnd vnser 8 geuen 

 ock 2 fl. was eyn ider 3 sk. densk. 



Vmme dat vorige st. mel. 28. 



Ferner synt auer eyn gekamenn de gemenen naber vnnd dyt 

 vor geschreuen so vor dragen de wille idt fast lange tydt her gestan 

 hedde so konde men idt doch tho kenenn ende bringen entlick is 

 idt vann den nabers vor gudt an gesehen vmme vele moeie vnnde 

 vnlust willen dewille de nabers eynn yder vor syck konde erkenen 

 dat ydt enne tho nha was wo woll dat ydt erne 2 mall vor den 

 kopmane is aff gefunden dat se bauen der naber beleuenge nycht 

 donn kondon sunder wiseden vns yn frundtschopp tho vor liken 

 clhenn su luen is also gescherm vnnd lutt alse hir nha folgett. 



So hebben de naber vor gudt an gesehen dewille dusse duire 

 tydt vns vnser godt hefft vp gelecht so willenn se geuen hans 

 kniggen des jars l 1 fa fl. vnnd 2 sk. densck des leggen hir tho de 

 beyden sestauen <2 l fa fl. 2 sk. vnnd klawes van gysen 10 sk. vnnd 

 hans petersen 10 sk. vnnde hans thor beke 10 sk. van hans 

 hoekers stauen 6 sk. hans knigge 6 sk. jochim kolck 6 sk. hans 

 schulte 15 sk. is summa l 1 fa fl. vnne 2 sk. 



Vmme det vorige stucke mel. 29. 



Anno 45 vp den dynxstag nha Lauerensy hebbe wy hans kniggen 

 fort strax 1 st. mels betalt dat ander st. schal men em betalen 

 ynn den wynter wen men de maschopp rekent vnnd dusse beleuenge 



